[{"text_idx": "#000000", "text": "Et va\u0308ltida meiega manipuleerimist, on vaja tundma o\u0303ppida infomo\u0303jutustegevuses kasutatavaid meetodeid."}, {"text_idx": "#000001", "text": "Infomo\u0303jutustegevus on ta\u0308napa\u0308eval u\u0308heks peamiseks riikidevahelise vo\u0303imuvo\u0303itluse vahendiks. Selle eesma\u0308rgiks on mo\u0303jutada mo\u0303ne va\u0308lisriigi kodanike arusaamu, ka\u0308itumist ja otsuseid mo\u0303jutajale soovitud suunas. Na\u0308iteks on Venemaa Rootsi ja Saksamaa suunas rakendanud infomo\u0303jutustegevust, mille sihiks on kujundada rootslastes ja sakslastes ekslikku muljet, et nende riikides on immigrantide poolt sooritatud kuritegude hulk viimastel aastatel ma\u0308rkimisva\u0308a\u0308rselt kasvanud ning et meedia vaikib selle maha. Taoline infomo\u0303jutustegevus on su\u0308vendanud usaldamatust ajakirjanduse ja ametlike infokanalite vastu ning vo\u0303ib o\u0303o\u0303nestada riiklike institutsioonide, kaasaarvatud kaitseva\u0308e autoriteeti."}, {"text_idx": "#000002", "text": "mo\u0303jutajast soodsa mulje kujundamine, tema vastaste halvustamine vo\u0303i heidutamine."}, {"text_idx": "#000003", "text": "Infomo\u0303jutustegevus vo\u0303ib sisaldada meelelahutuslikke so\u0303numeid, mis na\u0308iteks vastast naeruva\u0308a\u0308ristavad, kuid see vo\u0303ib tugineda ka hirmutamisele ja s\u030cokeerimisele, ho\u0303lmates na\u0308iteks va\u0308givallaaktide kujutamist."}, {"text_idx": "#000005", "text": "Vaenulik mo\u0303jutaja vo\u0303ib levitada eksitavaid ja kahjulikke so\u0303numeid nii ajakirjanduse kui sotsiaalmeedia kaudu. Eriti just noorem publik eelistab pa\u0308evauudistega kursisolekuks peamise kanalina sotsiaalmeediat ega pea ajakirjandusliku to\u0308o\u0308 tulemusena valminud tekste enam po\u0303hiliseks ja eelistatumaks uudise liigiks. Seda aga vo\u0303ib vaenulik mo\u0303jutaja kurjasti a\u0308ra kasutada, sest suure hulga lugejateni jo\u0303udmiseks ei pea ta enam ajakirjanikest kui uudiste vahendajatest so\u0303ltuma ja suudab oma so\u0303numi lugejani viia teisi kanaleid pidi. Na\u0308iteks vo\u0303ivad riigid panna enda huvides to\u0308o\u0308le sotsiaalmeedia suunamudijaid (nt Youtube\u2019i postitajad, Instagrami-kuulsused, Twitteri vo\u0303i Facebooki mikroblogijad jms), vo\u0303i luua suurel hulgal valekontosid, mille alt levitada endale sobivat infot."}, {"text_idx": "#000006", "text": "Vaenulikud mo\u0303jutajad vo\u0303ivad eksitavaid so\u0303numeid esitada nii teksti kui ka piltide ja videote kujul. Meelelahtusulikud so\u0303numid nagu meemid vo\u0303i lu\u0308hikesed videopostitused levivad internetis palju kiiremini kui ajakirjandusva\u0308ljaannete pikad uudistekstid."}, {"text_idx": "#000007", "text": "Vaenulikud mo\u0303jutajad kasutavad sageli osavalt a\u0308ra juba u\u0308hiskonnas olemasolevaid gruppide vahelisi eriarvamusi ning erinevusi, na\u0308iteks etnilisi, keelelisi, usulisi. Na\u0308iteks pu\u0308u\u0308ab Kremlist la\u0308htuv infomo\u0303jutustegevus Eestis kujundada ekslikku muljet, et siinne venekeelne elanikkond on taga kiusatud ning eestlastega lepitamatus konfliktis. See vo\u0303ib va\u0308hendada eri rahvusgruppide koosto\u0308o\u0308d ja kokkuvo\u0303ttes tekitada usaldamatust Eesti kui riigi vastu."}, {"text_idx": "#000008", "text": "Miks on oluline selle kohta o\u0303ppida?"}, {"text_idx": "#000009", "text": "Infomo\u0303jutustegevuse vo\u0303tted on muutumas u\u0308ha keerulisemaks ning seega ka raskemini a\u0308ratuntavaks. Kuigi na\u0308iteks oma vastase halvustamine on endiselt oluline viis mo\u0303ne va\u0308lisriigi maine kahjustamiseks, ei piirdu kaasaegne infomo\u0303jutus ainult ru\u0308nnakutega riigi kaitsevo\u0303ime, majanduse vo\u0303i valitsemiskorralduse vastu."}, {"text_idx": "#000010", "text": "Na\u0308iteks vo\u0303ivad va\u0308lisriigid to\u0303statada oma valekontode alt vastuolulisi teemasid, mis pealtna\u0308ha kuidagi nende huvisfa\u0308a\u0308ri ei kuulu (na\u0308iteks abordiseadused vo\u0303i vaktsineerimine), lihtsalt selleks, et konflikte esile kutsuda. Ka vo\u0303ib pahatahtlik mo\u0303jutaja hoopis pu\u0308u\u0308da takistada avalikke arutelusid oluliste u\u0308hiskonnaelu ku\u0308simuste u\u0308le, na\u0308iteks to\u0303stes sotsiaalmeedias ta\u0308helepanu keskpunkti mo\u0303ne ta\u0308iesti ko\u0303rvalise teema (nt mo\u0303ne kuulsa inimese armuelu), mis ja\u0308taks varju u\u0308hiskonnas toimuva olulise arutelu."}, {"text_idx": "#000012", "text": "Infomo\u0303jutustegevust ei saa demokraatlikes u\u0308hiskondades ta\u0308ielikult a\u0308ra keelata, sest liigsed piirangud vo\u0303ivad ohtu seada so\u0303na- ja arvamusvabaduse. Ku\u0308ll aga on vo\u0303imalik o\u0303ppida infomo\u0303jutustegevusi a\u0308ra tundma."}, {"text_idx": "#000013", "text": "Selles o\u0303ppematerjalis tutvustame olulisemaid infomo\u0303jutustegevuse viise ning pakume juhiseid, kuidas kaasaegses inforuumis teadlikumalt liigelda."}, {"text_idx": "#000014", "text": "Kuula: Info mo\u0303jutustegevuse vo\u0303tete tutvustus"}, {"text_idx": "#000015", "text": "o\u0303pite a\u0308ra tundma va\u0308a\u0308rinfo olulisemaid liike (valeuudis, manipulatsioon, konteksti nihestamine, vo\u0303ltsmeedia loomine, allikapesu ja ekspertiisipesu);saate teada, kuidas toimub polariseerumine ja miks see on ohtlik;tutvute erinevate vastase halvustamise viisidega;omandate vajalikud teadmised pahatahtlike veebirobotite a\u0308ratundmiseks."}, {"text_idx": "#000016", "text": "Mo\u0303jutustehnikate o\u0303pikeskkond o\u0303petab, kuidas a\u0308ra tunda erinevaid infomo\u0303jutustegevuse viise ning annab juhiseid, kuidas nendega kokku puutudes toimida."}, {"text_idx": "#000017", "text": "See veebileht kasutab ku\u0308psiseid. Tutvu meie privaatsustingimustega."}]